open-index/open-wikipedia-markdown huggingface dataset:
ז'יל (כדורגלן)

**קרלוס ז'ילברטו נסימנטו סילבה** (בפורטוגזית: **Carlos Gilberto Nascimento Silva**; נולד ב-12 ביוני 1987) הוא כדורגלן ברזילאי המשחק בקורינתיאנס בעמדת הבלם.

## קריירת מועדונים
ז'יל התחיל את הקריירה שלו בקבוצת אמריקנו עימה זכה באליפות מחוז קריוסה בעונת  בה גם הצטיין. בסיום העונה, קבוצת ואסקו דה גאמה התעניינה בז'יל, אך בסופו של דבר חתם באתלטיקו גויאניינסה מהליגה השלישית. בשתי עונותיו בגואיאנינסה, ז'יל היה שותף למסע העלייה של הקבוצה שבתוך שנתיים העפילה לליגת העל הברזילאית.

במהלך עונת  קבוצת אנשי עסקים בשם "אפארסידה" המזוהה עם קבוצת קרוזיירו רכשה את כרטיס השחקן שלו תמורת 250 אלף אירו. ב-1 באוגוסט 2009 חתם בקרוזיירו, עימה הגיע לגמר גביע הליברטדורס באותה עונה.

ב-20 באוגוסט 2011 חתם בואלנסיין מליגת העל הצרפתית ל-3 שנים תמורת 3 מיליון אירו. ב-10 בספטמבר 2011 ערך את הופעת הבכורה שלו במועדון במשחק הליגה נגד אז'אקסיו.

בינואר  חזר לברזיל כאשר חתם בקורינתיאנס ל-4 שנים. ב-23 בינואר 2013 ערך את הופעת הבכורה שלו בקבוצה בניצחון 0-1 נגד פונטה פרטה במסגרת אליפות סאו פאולו בכדורגל עימה גם זכה בתואר בסיום העונה ובנוסף גם בגביע רקופה סודאמריקנה. ב-26 בפברואר 2014 הבקיע את שער הבכורה שלו במועדון נגד קומרסיאל.

ב-20 בינואר 2015 חתם בשאנדונג לוננג מליגת העל הסינית תמורת 10 מיליון אירו ומשכורת של 1.5 מיליון דולר. ב-3 ביולי 2019 חזר לקורינתיאנס וחתם עד לסוף העונה.

## קריירה בינלאומית
ב-19 באוגוסט 2014 זומן לראשונה לסגל נבחרת ברזיל לקראת משחקי הידידות נגד  ו. ב-11 באוקטובר 2014 ערך את הופעת הבכורה שלו בנבחרת ברזיל בניצחון 0-2 נגד . ב-14 בנובמבר 2015 ערך את הופעת הבכורה הרשמית שלו בנבחרת בתיקו 1-1 נגד ארגנטינה במסגרת מוקדמות מונדיאל 2018.

ז'יל השתתף עם הנבחרת בקופה אמריקה 2016 בה שיחק 3 משחקים.

## תארים
; אתלטיקו גויאניינסה
*הליגה השלישית בברזיל: 

; קרוזיירו
*אליפות מינאס ז'ראיס: 

; קורינתיאנס
*קמפאונטו פאוליסטה: 
*גביע רקופה סודאמריקנה: 
*ליגת העל הברזילאית: 

; תארים אישיים
*נבחרת העונה בליגת העל הברזילאית: , 
*נבחרת העונה בקמפאונטו פאוליסטה: , 

## קישורים חיצוניים

קטגוריה:בלמי כדורגל ברזילאים
קטגוריה:כדורגלנים ברזילאים
קטגוריה:כדורגלני אתלטיקו גויאניינסה
קטגוריה:כדורגלני קרוזיירו
קטגוריה:כדורגלני ואלנסיין
קטגוריה:כדורגלני קורינתיאנס
קטגוריה:כדורגלני שאנדונג טאיישן
קטגוריה:כדורגלני נבחרת ברזיל
קטגוריה:כדורגלני קופה אמריקה 2016
קטגוריה:ברזילאים שנולדו ב-1987
זיבילה, נסיכת סקסוניה-קובורג-גותה

**זיבילה, נסיכת סקסוניה-קובורג-גותה** (בגרמנית: **Sibylla von Sachsen-Coburg und Gotha**; 18 בינואר 1908 - 28 בנובמבר 1972), הייתה כלתו של גוסטב השישי אדולף, מלך שוודיה, ואמו של קרל השישה עשר גוסטב, מלך שוודיה.

## ביוגרפיה
זיבילה נולדה בגותה ב-18 בינואר 1908 לקרל אדוארד, דוכס סקסוניה-קובורג-גותה וויקטוריה אדליידה, נסיכת שלזוויג-הולשטיין, בתם של פרידריך פרדיננד, דוכס שלזוויג-הולשטיין וקרולינה מטילדה, נסיכת שלזוויג-הולשטיין-זונדרבורג-אוגוסטנבורג. מצד אביה הייתה זיבילה נינתה של ויקטוריה, מלכת הממלכה המאוחדת. ב-14 בנובמבר 1918 התפטר אביה מהשלטון, בעקבות תבוסת הקיסרות הגרמנית במלחמת העולם הראשונה והמהפכה הגרמנית.

בנובמבר 1931 השתתפה זיבילה כשושבינה בחתונתה של ליידי מאי אייבל סמית, כשאינגריד, נסיכת שוודיה משמשת כשושבינה השנייה, והיא הכירה לה את אחיה הנסיך גוסטב אדולף, דוכס וסטרבוטן, וב-16 ביוני 1932 התארסו השניים. ב-19 באוקטובר אותה שנה התחתנו השניים בקובורג בטקס נאצי, שעורר זעם רב בשוודיה, ומשום כך נעדר סב החתן - גוסטב החמישי, מלך שוודיה. לאחר החתונה בילו הזוג את ירח הדבש באיטליה, וב-25 בנובמבר הגיעו לשוודיה.

בשנת 1947 מת בעלה הנסיך גוסטב אדולף, דוכס וסטרבוטן בתאונת מטוס, ובשנת 1950 מת גוסטב החמישי, מלך שוודיה, ובנה קרל גוסטב מונה לנסיך הכתר של שוודיה. בשנת 1962 מתה לואיז, מלכת שוודיה, וזיבילה הפכה לנסיכה הבכירה ביותר בבית המלוכה, והחלה למלא את תפקידיה של המלכה, ועם השנים הפכה לפופולרית בקרב העם השוודי.

ב-28 בנובמבר 1972 מתה זיבילה מסרטן, וכעבור פחות משנה מת חמיה גוסטב השישי אדולף, מלך שוודיה, ובנה עלה לשלטון במקומו כקרל השישה עשר גוסטב, מלך שוודיה.

## משפחתה
ב-19 באוקטובר 1932, התחתנה זיבילה עם הנסיך גוסטב אדולף, דוכס וסטרבוטן, בנו של גוסטב השישי אדולף, מלך שוודיה, ממנו נולדו לה 5 ילדים:
* מרגרטה, נסיכת שוודיה (נולדה ב-1934), התחתנה עם יוהאן אמבלר
* בירגיטה, נסיכת שוודיה (נולדה ב-1937), התחתנה עם יוהאן גאורג, נסיך הוהנצולרן
* הנסיכה דזירה, ברונית סילפברכיאלד (נולדה ב-1938), התחתנה עם הברון נילס אוגוסט סילפברכיאלד
* כריסטינה, נסיכת שוודיה (נולדה ב-1943), התחתנה עם טורד מגנוסון
* קרל השישה עשר, מלך שוודיה (נולד ב-1946)

## אילן יוחסין

## קישורים חיצוניים

* 
* 

קטגוריה:בית סקסה-קובורג-גותה
קטגוריה:ילידות 1908
קטגוריה:נפטרות ב-1972
עונת 2012 בגביע ליברטדורס

**עונת 2012 ב[[גביע ליברטדורס]]** הייתה העונה ה-53 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-24 בינואר 2012 והתחרות הסתיימה ב-4 ביולי 2012. בתחרות השתתפו 38 קבוצות מכל מדינות חברי הארגון ומקסיקו.

התחרות הסתיימה בניצחון של קורינתיאנס, וזאת בפעם הראשונה בתולדות המועדון.

## מתכונת התחרות
בתחרות השתתפו 38 קבוצות:

* ברזיל - 6
*ארגנטינה - 5  
* אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)

בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. 

## השלבים המתקדמים

### סדרת הגמר

## קישורים חיצוניים

* פרטים על התחרות
* נתונים מאתר worldfootball
* נתונים מאתר transfermarkt

 

קטגוריה:תחרויות כדורגל ב-2012
קטגוריה:עונות בגביע ליברטדורס
קטגוריה:2012 באמריקה הדרומית
הרנני אזוודו ז'וניור

**הרנני אזוודו ז'וניור** (בפורטוגזית: **Hernani Azevedo Júnior**; נולד ב-27 במרץ 1994) הוא כדורגלן ברזילאי המשחק בעמדת הקשר בפארמה.

## קריירה
### במועדונים
הרנני, יליד העיר סאו גונסלו דו סאפוקאי שבמדינת מינאס ז'ראיס, התחיל את הקריירה המקצועית שלו בגיל 15 בקבוצת הנוער של אתלטיקו פרנאאנסה. הוא שיחק כקשר בקבוצה והושאל לחצי עונה לקבוצה הבוגרת של ז'וינוויל, כשהוא בן 19. עונה לאחר מכן חזר לקבוצת אתלטיקו פרנאאנסה ושיחק במדי הקבוצה מאז. הוא זכה עם הקבוצה באליפות מדינת פרנה בשנת 2016.

ב-15 בדצמבר 2016 עבר הרנני לזניט סנקט פטרבורג, כשהמועדון הרוסי משלם תמורתו לאתלטיקו פרנאאנסה 1,75 מיליון יורו. הרנאני חתם חוזה ל-5 שנים. ב-16 בפברואר 2017 הופיע לראשונה במדי זניט במשחק נגד אנדרלכט הבלגית. במרץ אותה שנה עשה את הופעת הבכורה שלו בליגת העל הרוסית בכדורגל במשחק הליגה נגד צסק"א. באוגוסט 2017 הושאל למשך עונה אחת לסנט אטיין.

ביוני 2018 חזר להרכב זניט. את שער הבכורה הבקיע בהפסד זניט לארסנל טולה במחזור ה-16, במשחק שהסתיים בתוצאה 4:2 לארסנל ב-3 בדצמבר 2018.

ביולי 2019 הושאל לפארמה למשך עונה אחת במהלכה הבקיע את שער הניצחון בשלב 16 האחרונות בגביע. בתום העונה פארמה הפעילה אופציית רכישה ורכשה אותו מזניט תמורת 4,35 מיליון יורו. באוגוסט 2021 הושאל לגנואה.

### בנבחרת הלאומית
ערך את הופעת הבכורה שלו במדי נבחרת ברזיל עד גיל 17 ב-2011 והגיע עם הנבחרת לתואר אלופת דרום אמריקה.

## תארים
* **אתלטיקו פרנאאנסה**
** אליפות מדינת פרנה - 2016
* **נבחרת ברזיל**
**אליפות דרום אמריקה עד גיל 17: 2011

## קישורים חיצוניים

* דף השחקן באתר הרשמי של אתלטיקו פרנאאנסה 

## הערות שוליים

קטגוריה:קשרי כדורגל ברזילאים
קטגוריה:כדורגלני זניט סנקט פטרבורג
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:כדורגלנים ברזילאים
קטגוריה:כדורגלני סנט אטיין
קטגוריה:כדורגלני פארמה
קטגוריה:כדורגלני גנואה
קטגוריה:כדורגלני רג'ינה קלצ'ו
קטגוריה:ברזילאים שנולדו ב-1994
ג'ון קר (פיזיקאי)

**ג'ון קר** (באנגלית: **John Kerr**; 17 בדצמבר 1824 – 15 באוגוסט 1907) היה פיזיקאי סקוטי חלוץ בתחום האלקטרו-אופטיקה. נודע בעיקר בזכות גילוי "אפקט קר"  המכונה על שמו, ותריס תא קר  המבוסס על האפקט שגילה.

## ביוגרפיה
נולד בארדרסון  שבצפון איירשייר , סקוטלנד. למד בגלאזגו ואחר כך במכללה של הכנסייה החופשית של סקוטלנד  באדינבורו.

משנת 1857 שימש כמרצה במכללה, עד מותו בגלאזגו ב-1907.

הוא גילה ב-1857 את האפקט הפוטו-אלקטרי הידוע על שמו בשם אפקט קר, ובשנת 1858 את האפקט המגנטו-אופטי .

## קישורים חיצוניים
* ג'ון קר באתר "Molecular Expressions" 
* ג'ון קר באתר אוניברסיטת גלאזגו 

קטגוריה:בוגרי אוניברסיטת גלאזגו
קטגוריה:פיזיקאים סקוטים
קטגוריה:זוכי המדליה המלכותית
קטגוריה:בריטים שנולדו ב-1824
קטגוריה:בריטים שנפטרו ב-1907
סוזן ברדן

**סוזן ברדן** (באנגלית: **Suzanne Burden**; נולדה ב-1958) היא שחקנית בריטית.

## ביוגרפיה
ברדן היא בוגרת האקדמיה המלכותית לאמנות הדרמה. מתחילת שנות השמונית של המאה העשרים היא מופיעה בסדרות טלוויזיה ובסרטי קולנוע. תפקידה הידוע ביותר הוא בדמות אסתר סאמרסון במיני-סדרה "בית קדרות" משנת 1985, עיבוד לרומן באותו שם מאת צ'ארלס דיקנס. ב-1989 גילמה את גברת מתיוס בפרק "The Third Floor Flat" בסדרה "פוארו". היא שיחקה בתפקידים ראשי בסדרה "You, Me and It" מ-1993, בסדרה "The Vet" ב-1995 ו-1996, ובסדרה הקומית לילדים "Microsoap" בשנים 1998 עד 2000. ב-2007 הופיעה בדמות שרה בסדרה "Fear, Stress and Anger".

על במת התיאטרון הופיעה ברדן בפסטיבל התיאטרון של צ'יצ'סטר. ב-2006 שיחקה בתפקיד לידיה קרוטוול במחזה "In Praise of Love" מאת טרנס רטיגן . בשנה שאחר כך גילמה את מריה במחזה "הלילה השנים עשר" ואת ליידי מקדאף ב"מקבת'". ב-2009 הופיעה בתפקיד גברת אלוינג במחזה רוחות מאת הנריק איבסן בתיאטרון ארקולה בלונדון.

ברדן כיכבה במספר תסכיתי דרמה עבור ה-BBC, ולצדו של ביל ניי הופיעה בקומדיות "Charles Paris" מאת סיימון ברט .

## פילמוגרפיה

## קישורים חיצוניים

* סוזן ברדן באתר London Theatre Database

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות האקדמיה המלכותית לאמנות הדרמה
קטגוריה:בוגרי האקדמיה המלכותית לאמנות הדרמה
קטגוריה:בריטיות שנולדו ב-1958
קטגוריה:בריטים שנולדו ב-1958
אבבה דסה

**אָבֵבָה דֵסֶה** (שם במה: **AvevA**; נולדה ב-30 בינואר 1988) היא זמרת ויוצרת ישראלית.

## קורות חיים
דסה נולדה וגדלה בנוף הגליל (נצרת עילית דאז) להורים יוצאי אתיופיה. הוריה עלו לישראל בשנת 1984 במסגרת מבצע משה עם שלוש מאחיותיה הגדולות ועם שני אחיה הגדולים - אולם שני אחיה נפטרו בדרכם לישראל. בישראל, הביאו הוריה לעולם שלושה ילדים נוספים. דסה שירתה בצה"ל במשטרה הצבאית כמאבחנת בטיחות במחסומים. במהלך שירותה הצבאי עברה תאונת דרכים בצומת בית ליד ולאחריה עברה שיקום במשך שנה. במהלך השיקום, נפטר אביה מאירוע מוחי. אירועים אלו הניעו אותה לעסוק במוזיקה.

## קריירה מוזיקלית
דסה שמעה בילדותה ובנעוריה מוזיקת סול, אר אנד בי ומוזיקה שחורה, והחלה לשיר באופן חובבני בבית הספר התיכון. בשנת 2012, במהלך התנדבותה בקיבוץ גלעד, השתתפה בעונה הראשונה של תוכנית המציאות The Voice ישראל והייתה חברה בקבוצה של המנטורית שרית חדד. בשלב הדו-קרב הראשון התמודדה מול קטלין רייטר ולא העפילה לשלב ההופעות החיות. לאחר השתתפותה בתוכנית, החלה ללמוד מוזיקה בבית הספר רימון. בסיום לימודיה, התנדבה בגאנה בבית ספר לבנות ובבית יתומים, ולאחר מכן הייתה זמרת ליווי בפרויקט של עידן רייכל.

בשנת 2013, הקימה דסה את ההרכב המוזיקלי **AvevA** בו חברים אליזה אקוונדו, עומר לוצקי, אסף לביא ותמיר הלל, והחלה להופיע במסגרות שונות עם ההרכב. במקביל שקדה על אלבום בכורה בהפקתו של יוסי פיין. ביולי 2016, הוציאה לאור את השיר 'Who Am I' (בעברית: מי אני) כסינגל הראשון מאלבום הבכורה. באוקטובר 2016, הוציאה לאור את השיר 'I Wanna Go' (בעברית: אני רוצה ללכת) כסינגל שני מאלבום הבכורה.

ב-11 בנובמבר 2016, השיקה את אלבום הבכורה 'Who Am I'. האלבום מכיל שישה שירים באנגלית ובאמהרית אותם כתבה והלחינה.

במרץ 2019 הוציאה את אלבומה השני My Thought אותו הפיק איציק פצצתי

## רשימת השירים באלבום הבכורה

## קישורים חיצוניים

* 

*  אלבום הבכורה Who Am I
* , באתר nrg 21 ביולי 2016
* 
* 
*  מבט- גרוב אפריקני ושירים באמהרית- הכירו את אבבה, ערוץ היוטיוב של רשות השידור, 1 בדצמבר 2016
*  בוקר ספורט 14.9.16 - אבבה, ערוץ היוטיוב של ערוץ הספורט, 14 בספטמבר 2016
* רועי יפה, מי שאני באמת, ידיעות תל אביב, 16 בנובמבר 2016
* קבלו אותה, ידיעות הגליל, 26 בנובמבר 2016
* 
*  WATCH: Ethiopian Jewish Israeli singer rocks Tel Aviv, The Times of Israel, December 17, 2015

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרים השרים באמהרית
קטגוריה:זמרות השרות בעברית
קטגוריה:זמרים יהודים
קטגוריה:מתמודדות The Voice ישראל
קטגוריה:נוף הגליל: מוזיקאים
קטגוריה:בוגרי תיכון אורט ע"ש שרת (נוף הגליל)
קטגוריה:בוגרות רימון בית ספר למוסיקה
קטגוריה:בוגרי רימון בית ספר למוסיקה
קטגוריה:אמנים ישראלים הידועים בשם במה
קטגוריה:נפגעי תאונות דרכים בישראל
קטגוריה:ישראליות שנולדו ב-1988
קטגוריה:ישראלים שנולדו ב-1988
יניב גרטי

**יניב גרטי** (נולד ב-26 ביולי 1967) הוא סגן נשיא חברת אינטל ומנהל קבוצת תקשורת אלחוטית וחיבוריות בה. מנכ"ל אינטל ישראל החל מ-15 בינואר 2017 ועד ינואר 2023.

## קריירה
יניב גרטי הוא בעל תואר ראשון בהנדסת אלקטרוניקה ותואר שני במנהל עסקים מאוניברסיטת תל אביב. בשנת 1994 החל לעבוד כמנהל שיווק ופיתוח עסקי בחברת ציוד התקשורת אורכית. בשנת 1999 עבר לתפקיד סגן נשיא לשיווק בחברת אופטיבייס, וכעבור כשנתיים מונה למנהל התפעול בחברת התקשורת סרקונט. בשנת 2002 מונה למנכ"ל וסגן נשיא בחברת אנוורה, שפיתחה ערכות שבבים לתקשורת אלחוטית. בשנת 2004 רכשה אינטל את החברה, וגרטי החל למלא תפקידי ניהול באינטל ישראל ובאינטל בארצות הברית. בשנת 2011 מונה למנהל קבוצת תקשורת אלחוטית וחיבוריות באינטל, ובשנת 2014 מונה לסגן נשיא אינטל.

גרטי החליף את מקסין פסברג כמנכ"ל אינטל ישראל ב-15 בינואר 2017. גרטי הוחלף על ידי קרין אייבשיץ-סגל ודני עטר בינואר 2023, ופרש מאינטל.

מתגורר ברמת אביב.

## קישורים חיצוניים

* 
* 
* 

## הערות שוליים

קטגוריה:אינטל ישראל: מנהלים
קטגוריה:בוגרי אוניברסיטת תל אביב: הנדסה
קטגוריה:ישראלים בתעשיית השבבים
קטגוריה:מהנדסי חשמל ישראלים
קטגוריה:מנכ"לים ישראלים
קטגוריה:רמת אביב: אישים
קטגוריה:בוגרי אוניברסיטת תל אביב: הנדסת חשמל
קטגוריה:ישראלים שנולדו ב-1967
צפניה בן כושי

**צְפַנְיָה בֶּן-כּוּשִׁי** היה נביא שניבא בזמן המלך יאשיהו מלך יהודה. הוא פנה לגולים בכתב ובעל פה. ספר צפניה קרוי על שמו ומספר על נבואותיו. צפניה הוא הנביא היחידי במקרא שייחוסו נזכר ארבעה דורות לפניו. צפניה מנבא את אחת מנבואות הזעם והתוכחה, מהנוקשות אשר מופיעות במקרא.

## שמו ומוצאו
השם צפניה הוא שם תאופורי מהשורש צ-פ-ן (שמשמעותו להניח דבר יקר במסתור לבל יאבד או יינזק) בתוספת מרכיב שם האלוהים. השם צפניהו נמצא על גבי חותם מתקופת מלכי יהודה ובמכתבי יב.

יש הסוברים כי השם "כּוּשִׁי" בא בגלל צבע עורו ואין קשר לארץ המוצא כוש, זאת מפני ששמות אבותיו הנזכרים בפתיחה הם שמות תיאופוריים עבריים.

יש הסוברים כי סב-סבו של צפניה הוא חזקיהו מלך יהודה. הרד"ק אינו בטוח בזיהוי אך לשיטתו רשימת היחס נותנת חשיבות לייחוסו החשוב של צפניה: .

יש הטוענים שצפניה ניבא לפני הרפורמה שביצע יאשיהו. מנגד יש הסבורים שניבא אחרי התיקונים שביצע יאשיהו. לפי המסופר על החברה ביהודה באותם ימים בספר, ייתכן שצפניה ניבא לפני הרפורמה, שהתבצעה בשנה השמונה עשרה למלכותו של יאשיהו. חטאי אנשי יהודה שבהם מאשים אותם צפניה, כלומר: עבודת האלילים, הייתה קיימת עוד בזמנו של מנשה מלך יהודה ונמשכה גם בתקופת אמון מלך יהודה. מעבר לכך צפניה מנבא על חורבן העיר הקרב ובא. ישנם הטוענים שנבואותיו וזמן פעולתו מאוחרים יותר, בזמן מלכות יהויקים. זאת ועוד גם ביטויים המופיעים בספר כמו "שְׁאֵרִית יִשְׂרָאֵל" () מעידים על מצבו של העם ביהודה בזמן החורבן.

## קבר צפניה
קבר צפניה מזוהה בדרום הר הלבנון, מקודש גם למוסלמים (א-נבי צאפי, הממוקם בג'בל צאפי ) והיווה במשך שנים אתר עלייה לרגל ליהודים ומוסלמים. יש המזהים את קברו בחיטין.

## קישורים חיצוניים

* 

## הערות שוליים

קטגוריה:נביאים בתנ"ך
קטגוריה:תרי עשר
קטגוריה:יהודי המאה השביעית לפנה"ס
KPN

**KPN **היא חברה הולנדית לתקשורת נייחת וסלולרית. KPN החלה כחברת טלקומוניקציה ציבורית ובסיסה הוא בהאג, הולנד.

## היסטוריה
החברה נקראה בעבר **Koninklijke PTT Nederland**, ולפני כן **Staatsbedrijf der Posterijen, Telegrafie en Telefonie** או **PTT**, והייתה מפעילת קווי טלפון נייחים בבעלות ציבורית. KPN התפתחה למתכונתה הנוכחית ב-1 בינואר 1989, כאשר היא עברה תהליך הפרטה. קודם לכן החברה שלטה גם על שירותי הדואר בהולנד. החל מ-1994 ממשלת הולנד הפריטה בהדרגה את החברה, הפחיתה את שליטתה במניות עד ל-6.4% בשנת 2005, התהליך הושלם לבסוף בשנת 2006, אז ויתרה המדינה על מניית הזהב שלה.

בשנת 2001 ניסתה KPN להתמזג עם מפעילת הטלקום הבלגי Belgacom. הדבר לא צלח בעקבות התנגדות ממשלה בלגיה.

חברת הסלולר היפנית NTT DoCoMo מחזיקה 2% ממניות KPN Mobile NV. מ-2002 עד 2007 סיפקה KPN Mobile שירותי I-mode לטלפונים הניידים ברשת שלה. השירות היה לשירות האינטרנט הסלולרי הראשון באירופה.

KPN מחזיקה בבעלות חלקית ב-KPNQwest, חברת תקשורת בבעלות משותפת של KPN וחברת התקשורת האמריקאית Qwest. החברה הוקמה כדי להביא יחד את המילה האחרונה בתחום הסיבים האופטיים. החברה קרסה בפשיטת רגל ב-2002.

ל-KPN מיזמים משותפים עם TDC ו-Swisscom.

באוגוסט 2013 הציעה אמריקה מוביל לקנות 70% מהמניות שנותרו של חברת התקשורת ההולנדית תמורת 7.2 מיליארד אירו ($9.49 מיליארד דולר). אמריקה מוביל היא הבעלים של קרוב ל-30% מ-KPN. ממשלת הולנד פרסמה אזהרה על הצעת השתלטות של KPN על ידי המיליארדר המקסיקני קרלוס סלים, במסגרת שאיפתו להרחיב את אימפריית הטלקום שלו. התוכנית לא יצאה בסוף אל הפועל כאשר "Stichting Preferente Aandelen B KPN" שהוקמו כדי לשמור על האינטרסים של KPN קנו 50% ממניות החברה ויצרו חומת הגנה מפני השתלטות עוינת.

## פעילות
[ממוזער|משרדי KPN ב[האג]]
ל-KPN יש 6.3 מיליון לקוחות בעלי קו נייח בהולנד. לחטיבה הסלולרית, KPN Mobile, יש יותר מ-33 מיליון מנויים בהולנד, גרמניה, בלגיה, צרפת, ספרד, תחת שמות מותג שונים. KPN גם מספקת גישה לאינטרנט ל-2.1 מיליון לקוחות, ומציעה לעסקים שירותי רשת נתונים ברחבי מערב אירופה.

## קישורים חיצוניים

* 

## הערות שוליים

קטגוריה:חברות הולנדיות
קטגוריה:חברות שנסחרו בבורסה לניירות ערך באמסטרדם
קטגוריה:חברות תקשורת אירופאיות
850-859 לפנה"ס

**שימו לב: ערך זה מכיל אירועים מן השנים 859 - 850 לפנה"ס**

## אירועים ומגמות
[שמאל|ממוזער|190px|850 לפנה"ס - [מישע מלך מואב יוצר את מצבת מישע]]
* 859 לפנה"ס - אשורנצירפל השני מת.
* 859 לפנה"ס - שלמנאסר השלישי תוקף בסוריה וישראל.
* 858 לפנה"ס - אראמו מתמנה למלך אוררטו.
* 853 לפנה"ס - קרב קרקר, שלמנאסר השלישי, מלך אשור נלחם נגד קואליציה של ממלכות מקומיות ובהן ממלכת ישראל בראשות אחאב, וארם-דמשק בראשות בן-הדד השני. הכוחות המקומיים הצליחו להדוף את משא כיבושי הצבא האשורי שנעצר ל-4 שנים בעקבות הקרב.
*852 לפנה"ס - אחאב מלך ישראל נהרג בקרב על רמות גלעד נגד בן הדד השני. בנו אחזיה יורש את כסאו.
* 851 לפנה"ס - יורם יורש את אחיו אחזיה ומתמנה למלך ישראל.
* 850 לפנה"ס - תקלות השני מחליף את אשורקון ומתמנה למלך מצרים.
* 850 לפנה"ס - הומרוס מחבר את האיליאדה והאודיסאה.
* 850 לפנה"ס - "אשורנצירפל השני הורג אריות, ממתחם ארמונו בכלח" (נקראת גם נמרוד על שם נמרוד מלך שנער) נוצר. כעת הוא נמצא במוזיאון הבריטי שבלונדון.
* 850 לפנה"ס - מישע מלך מואב יוצר את מצבת מישע, בעלת 34 שורות. במצבה מתואר ניסיון המרד של מישע נגד אחאב מלך ישראל.

## אנשים חשובים
* אחאב מלך ישראל (מלך בשנים 852 - 871 לפנה"ס).
*יהושפט, מלך יהודה (מלך בשנים 846 - 867 לפנה"ס).
* יורם, מלך ישראל, בנם של אחאב ואיזבל (מלך בשנים 842 - 851 לפנה"ס).
*עתליה, בת אחאב, מלך ישראל (מלכה ביהודה בשנים 836 - 842 לפנה"ס).
* שלמנאסר השלישי, מלך אשור (מלך בשנים 824 - 858 לפנה"ס).
*הומרוס, גדול משורריה של יוון העתיקה.

## קישורים חיצוניים

קטגוריה:המאה ה-9 לפנה"ס לפי שנים
*
משלחת דנדי לציד לווייתנים

ממוזער|260px|משלחת דנדי לציד לווייתנים, ציור מאת ויליאם גורדון ברן מרדוך
**משלחת דנדי לציד לווייתנים** (באנגלית: **Dundee Whaling Expedition**, 1892–1893) הייתה הפלגה מסחרית מסקוטלנד לאנטארקטיקה. ציד הלווייתנים במימי החוג הארקטי היה בדעיכה בגלל ציִד מוגזם. הסוחרים בדנדי החליטו לצייד צי שישייט כל הדרך אל ים ודל בחיפוש אחר לווייתני אובלנה. ציד לווייתנים באנטארקטיקה נעשה בעיקר מתחנות ציידי לווייתנים בג'ורג'יה הדרומית ובאיי סנדוויץ' הדרומיים.

ב-6 בספטמבר 1892 יצאו לדרך ארבע ספינות קיטור לציד-לווייתנים, "באלנה" (1872), "אקטיב", "דיאנה" ו"כוכב הקוטב". בסופו של דבר, לא הצליחו למצוא שום לווייתנים שאפשר לצוד, כיוון שהלווייתן הכחול האנטארקטי היה גדול וחזק מכדי לגבור עליו, אך המשלחת יצאה בכל זאת ברווח הודות לאיסוף מספר רב של פרוות כלבי-ים.

המשלחת כללה את מדען הקטבים ויליאם ספירס ברוס, מדען ורופא ואת ויליאם גורדון ברן מרדוך, עוזר על ה"באלנה" לרב החובל אלכסנדר פיירוות'ר. ב-8 בינואר 1893 גילה רב החובל תומאס רוברטסון מן ה"אקטיב" את האי דנדי ().

## הערות שוליים

דנדי לציד לווייתנים
קטגוריה:ציד
קטגוריה:1892
קטגוריה:1893
קטגוריה:דנדי
התזמורת הקאמרית של חיל החינוך והנוער

**התזמורת הקאמרית של [[חיל החינוך והנוער]]** (**תחח"ן**) היא תזמורת קאמרית הפועלת בצה"ל. התזמורת מופיעה בפני חיילי צה"ל, באירועים ממלכתיים ובקונצרטים רשמיים. התזמורת הוקמה בשנת 1986 מתוך כוונה לאפשר למוזיקאים צעירים ומוכשרים להמשיך בפעילותם המוזיקלית בזמן שירותם הצבאי.

התזמורת מונה כעשרים נגני כלי קשת וכעשרה נגני כלי נשיפה. כולם מוכרים כמוזיקאים מצטיינים בצה"ל. במשך שנות פעילותה זכתה התזמורת להכרה ולהערכה רבה. הקונצרטים שלה שודרו בקול המוסיקה, וקונצרט מיוחד אף נכלל בסדרת הקונצרטים של איגוד השידור האירופי ושודר לאירופה בשידור חי.

התזמורת זכתה לנגן תחת שרביטם של מנצחים דגולים כגון שלום רונלי-ריקליס (מנצח הקונצרט הראשון), מנדי רודן, ישראל אדלסון, אשר פיש, ירוחם שרובסקי, זאב דורמן, מנחם נבנהויז ואייל עין הבר. מנצח התזמורת כיום הוא הצ'לן הלל צרי.

הרפרטואר של התזמורת כולל יצירות מתקופות שונות - החל מתקופת הבארוק, וכלה ביצירות בנות-זמננו, תוך דגש מיוחד לביצוע יצירות ישראליות. בנוסף לרפרטואר הקלאסי נקבע רפרטואר מיוחד לקונצרטים המושמעים בפני חיילי צה"ל.

קרן התרבות אמריקה-ישראל, אשר רוב נגני התזמורת נהנים ממלגותיה, שותפה בהפעלתה.

בנובמבר 2011 חזרה התזמורת לעבוד אחרי מספר שנים שלא פעלה, לשלושה קונצרטים בניצוחו של אייל עין הבר. באחד הקונצרטים התארחה הזמרת רוני דלומי, שהייתה חיילת באותה עת, וביצעה כמה משיריה בליווי התזמורת.

## קישורים חיצוניים
* 

קטגוריה:חיל החינוך והנוער
חיל החינוך והנוער
חיל החיל והנוער
חיל החיל והנוער
בעיית העץ של שטיינר

**בעיית העץ של שטיינר** (באנגלית: Steiner tree problem), שנקראת על שם יאקוב שטיינר, היא מונח המתאר קבוצה של בעיות באופטימיזציה קומבינטורית. בעיית שטיינר בניסוחה הכללי ביותר דורשת לייצר את הקישור הקצר ביותר בין קבוצה נתונה של אובייקטים בהינתן פונקציית מרחק מוגדרת מראש. וריאנט אחד של הבעיה, שלעיתים קרובות משמש כמונח נרדף לבעיית עץ שטיינר, הוא **בעיית עץ שטיינר האוקלידית**: בהינתן קבוצה של נקודות במישור, יש למצוא רשת  בעלת אורך מינימלי המקשרת בין כל הנקודות.

## היסטוריה
ממוזער|שמאל|הפתרון במקרה של ארבע נקודות - ישנן שתי נקודות שטיינר ''S''<sub>1</sub> ו- ''S''<sub>2</sub>.
המקור המוקדם ביותר לבעיית עץ שטיינר מופיע בהתכתבות של פייר דה פרמה (1601–1665), בה נידון המקרה הלא טריוויאלי הפשוט ביותר של בעיית שטיינר ל-n נקודות - המקרה הפרטי של n = 3. פרמה תיאר את הבעיה הזאת ב-1643 בחיבורו "שיטה לקביעת מקסימום ומינימום ומשיקים לקווים עקומים". הפתרון הידוע המוקדם ביותר לבעיה שהציע פרמה היה בנייה גאומטרית של הפיזיקאי והמתמטיקאי האיטלקי אוונג'ליסטה טוריצ'לי (1608–1647). הבנייה של טוריצ'לי הראתה שהנקודה שסכום מרחקיה מקודקודי המשולש מינימלי היא הנקודה בה רואים כל אחת מצלעות המשולש בזווית שווה, דהיינו 120 מעלות.

את בעיית שטיינר המוכללת הציע לראשונה קרל פרידריך גאוס (1777–1855) במכתב לחברו היינריך כריסטיאן שומאכר משנת 1836, שעסק בבעיית שטיינר במקרה של 4 נקודות. גאוס טען שבעיה מעניינת יותר היא למצוא את **הרשת הקצרה ביותר** שמחברת בין כל הנקודות, במקום את הנקודה שסכום מרחקיה מכל הנקודות מינימלי. הוא טען שבאמצעות שימוש ברשת (יותר מנקודת שטיינר אחת) ניתן לקצר את האורך הכולל של קווי הקישור שנמתחים בין הנקודות. באותו מכתב דן גאוס בכל הטופולוגיות האפשריות של הפתרון לבעיה, והציע להשתמש בפתרון הבעיה כדי לקצר את האורך הכולל של מסילות הרכבת שיחברו בין ארבע הערים הרבורג, ברמן, הנובר ובראונשוויג.

מציאת העץ במקרה של מספר סופי של נקודות היא בעיה NP-שלמה, ונכללת ב-21 הבעיות ה-NP שלמות של קארפ.

## הוכחת הטענה של טוריצ'לי
ממוזער|שמאל|עץ שטיינר בעבור שלוש נקודות A,B ו-C. נקודת שטיינר S ממוקמת בנקודת פרמה של המשולש ABC.

לטענה שנקודת שטיינר של משולש ABC ממוקמת בנקודת פרמה של המשולש יש הוכחה פיזיקלית יפה. נדמיין שולחן בצורת מנסרה שבסיסה זהה למשולש שבבעיה. נדמיין שלושה חוטים העוברים דרך כל אחד מקודקודי הבסיס העליון של המנסרה (שצורתו כצורת משולש ABC), המחוברים ביניהם באמצעות צמה הנמצאת בפנים המשולש. כעת נתלה על כל אחד מקצות החוטים משקולת שמסתה m. ברור שהמערכת תתייצב בנקודה בה האנרגיה הפוטנציאלית הכוללת  שלה מינימלית, וכיוון שמסת כל אחת מהמשקולות זהה, נקודה זו היא גם הנקודה בה סכום הגבהים של המשקולות מעל הקרקע מינימלי. ניתן להראות בנקל שבמצב היציב הזה הצמה תתייצב בנקודת שטיינר של המשולש - הנקודה ממנה סכום המרחקים אל קודקודיו מינימלי. כיוון שהמתיחות בכל אחד מהחוטים זהה ושווה למשקל המשקולת, מחשבון וקטורי פשוט ניתן להראות שהקונפיגורציה היציבה היחידה של החוטים תהיה כאשר הם נפגשים בצמה בזוויות של 120 מעלות, כלומר בנקודת פרמה של המשולש.

## קישורים חיצוניים

* 

קטגוריה:בעיות NP-שלמות
קטגוריה:תורת הגרפים
860-869 לפנה"ס

**שימו לב: ערך זה מכיל אירועים מן השנים 869 - 860 לפנה"ס**

## אירועים ומגמות
* 867 לפנה"ס - יהושפט מחליף את אביו, אסא, ומתמנה למלך יהודה.
* 865 לפנה"ס - קאר-קאלמנסר (ידוע גם בשם תל האמר), הממלכות החתיות החדשות אשר ממוקמת בסוריה של היום על גדת נהר הפרת, נכבשות על ידי אשורנצירפל השני מלך אשור.
* 864 לפנה"ס - דיאגנטוס, מלך אתונה, מת לאחר שלטון שנמשך 28 שנים (התחיל ב-892 לפנה"ס). הוא מוחלף על ידי בנו פרסלס.
* 860 לפנה"ס - ממלכת אוררטו מתאחדת.

## אנשים חשובים
* אחאב מלך ישראל (מלך בשנים 852 - 871 לפנה"ס).
* אסא, מלך יהודה (מלך בשנים 867 - 908 לפנה"ס).
* יהושפט, מלך יהודה (מלך בשנים 846 - 867 לפנה"ס).
* אשורנצירפל השני, מלך אשור (מלך בשנים 859 - 883 לפנה"ס).

## קישורים חיצוניים

*
קטגוריה:המאה ה-9 לפנה"ס לפי שנים
דילול

**דילול** (באנגלית: **Diluting**) הוא תהליך של הקטנת ריכוז המומס בממס, בדרך כלל על ידי הוספה של עוד מהממס לתמיסה ללא הוספה של המומס (תהליך זה נקרא גם מיהול). אך מונח הדילול מתייחס גם לדילול דברים שהם לא בהכרח תמיסות, כגון דילול כמות גז מסוים באוויר.
ממוזער|דילול תמיסת על ידי הוספת ממס
לדוגמה, אם יש לנו 10 גרם מלח (המומס) שמומס ב1 ליטר מים (הממס), אז לתמיסה זו יש ריכוז מסוים של מלח (מולריות). אם נוסיף לתמיסה זו עוד ליטר אחד של מים, אז ריכוז המלח בתמיסה יקטן פי שניים, אך כמות המלח בתמיסה עדיין נשארה זהה, כלומר עדיין יש לנו 10 גרם של מלח בתמיסה.

נרשום משוואה מתמטית שתבטא לנו את הריכוז בדילול:

c_1\times{V_1} = c_2\times{V_2}

או בצורה אחרת:

c_2 = \frac{c_1\times{V_1}}{V_2}

כאשר:
* c_1 הוא הריכוז ההתחלתי של המומס בתמיסה
* V_1 הוא הנפח ההתחלתי של התמיסה
* c_2 הוא הריכוז הסופי של התמיסה (לרוב זהו הנעלם אותו נרצה למצוא)
* V_2 הוא הנפח הסופי של התמיסה

## משוואת טיהור חדרים הבסיסית
בהיגיינה תעשייתית משתמשים ב**משוואת טיהור חדרים הבסיסית** לשם מציאת הזמן שייקח לדילול גז מסוים בחלל סגור בריכוז מסוים וידוע לריכוז נמוך יותר. ניתן להשתמש במשוואה זו רק כאשר הגז אותנו אנו מדללים מוחלף באוויר או גז אחר אשר אינו מכיל אותו. לדוגמה, ניתן לחשב בעזרת המשוואה את הזמן שייקח להפחתת ריכוז הפחמן החד-חמצני בחדר בקצב אוורור מסוים.

המשוואה המתמטית לזמן שייקח היא:

D_t = \left[\frac{V}{Q}\right]\cdot \ln\left[\frac{C_{i}}{C_{f}}\right]

ניתן לכתוב את המשוואה גם בצורה:

\ln \left [ \frac{C_{f}}{C_{i}}\right ] ={-}\frac{Q}{V} \cdot (t_\text{ending}-t_\text{initial})

כאשר:
* D_t
 הזמן שייקח
* V נפח הגז או האוויר של החלל הסגור
* Q קצב האוורור לתוך או אל מחוץ לחלל הסגור (ביחידות של נפח לזמן)
* C_{i} הריכוז ההתחלתי של הגז או האוויר בחלל הסגור (ביחידות ppm)
* C_{f} הריכוז הסופי של הגז או האוויר בחלל הסגור לאחר הדילול (ביחידות ppm)
* t_\text{ending} – הזמן בסוף התהליך
* t_\text{initial} – הזמן בתחילת התהליך (לרוב 0)

הערה: יש לשים לב שיחידות הזמן והנפח של D_t, V ו-Q מתאימות.

## משוואת דילול אוורור
ניתן להשתמש במשוואת טיהור חדרים הבסיסית רק במקרים בהם קצב האוורור הוא קבוע, אך לדוגמה למקרה בו יש כל הזמן נוזל שמתנדף לאוויר החלל הסגור דרושה המשוואה הדיפרנציאלית הבאה:

\frac{dC}{dt}=\frac{G-Q'C}{V}

כאשר:
* C הוא ריכוז הגז
* G הוא קצב ההיווצרות
* V הוא נפח החדר
* Q' הוא קצב ההאוורור המתוקן על ידי המשוואה: Q'=\frac{Q}{K} ו-K הוא קבוע הערבוב

## התכה
דילול במושגים של התכה ומוצקים מוגדר כמשקל המתכת שהותכה חלקי המשקל הכולל של מתכת מותכת. לדוגמה, אם יש לנו דילול של 0.40, אז החלק מהמתכת המותכת שיש לנו שבא מהתכה של מתכת נוספת הוא 0.60.

## ראו גם
* מיהול
* קצב תגובה
* מולריות

## קישורים חיצוניים
* מחשבון דילול פשוט

קטגוריה:כימיה
קרטיס סקפרוטי

[250px|ממוזער|שמאל|גנרל קרטיס סקפרוטי ורב-אלוף [גדי איזנקוט, אוגוסט 2016]]
**קרטיס סקפרוטי** (באנגלית: **Curtis Scaparrotti**; נולד ב-5 במרץ 1956) הוא קצין לשעבר בדרגת גנרל ששירת עד לשנת 2019 כמפקד פיקוד אירופה של ארצות הברית ומפקד כוחות נאט"ו.

## ביוגרפיה
סקפרוטי, בנם של בטי ומייקל, נולד בלוגן שבאוהיו. אביו שירת בצבא במהלך מלחמת העולם השנייה, השתחרר והתגייס מחדש למשמר הלאומי. ב-1978 סיים סקפרוטי לימודים באקדמיה הצבאית של ארצות הברית, הוא בוגר קורס קציני חי"ר וקורס קציני חי"ר מתקדם, בוגר המכללה לפיקוד ומטה ובוגר מכללת המלחמה של הצבא. הוא בעל תואר שני במנהל חינוך מאוניברסיטת קרוליינה הדרומית.

לאחר ווסט פוינט הוצב כמפקד מחלקה בגדוד השלישי של הרגימנט המוטס ה-325 בדיוויזיה המוטסת ה-82 של צבא ארצות הברית. שימש כקצין מבצעים בגדוד הראשון של רגימנט 87 בדיוויזיה ההררית העשירית ופיקד על הגדוד השלישי ברגימנט המוטס ה-325, בתחילת תפקידו כמפקד הגדוד, נקראה היחידה לסייע באבטחת פעולת הארגוניים הבינלאומיים שפעלו למען הפליטים מזאיר ורואנדה בעקבות רצח העם ברואנדה. במהלך מלחמת בוסניה השתתפה יחידתו כחלק מכוח האכיפה הרב-לאומי, היחידה הוטסה והוצבה במשימת אבטחת העיר טוזלה והפרדה בין הצדדים היריבים. בהמשך שירותו פיקד על הרגימנט השני בדיוויזיה המוטסת ה-82. בשנים 2004–2006 שימש מפקד הצוערים באקדמיה הצבאית של ארצות הברית. ב-2008 מונה למפקד הדיוויזיה המוטסת ה-82, במהלך תפקידו השתתפה היחידה במלחמת אפגניסטן. ב-2010 מונה למפקד קורפוס I, במקביל שימש מפקד כוח הסיוע הביטחוני הבינלאומי של נאט"ו וכן שימש סגן מפקד הכוחות האמריקאים באפגניסטן. ב-2012 מונה למנהל המטות המשולבים. ב-2013 מונה למפקד פיקוד כוחות ארצות הברית בקוריאה, מפקד הכוח המשולב ארצות הברית-קוריאה הדרומית ומפקד כוחות האו"ם בקוריאה הדרומית.

באפריל 2016 מונה למפקד פיקוד אירופה של ארצות הברית ובמקביל מכהן כמפקד כוחות נאט"ו. הוא שירת בתפקיד עד מאי 2019.

לאחר פרישתו הצטרף לחברת הייעוץ של ויליאם כהן "קבוצת כהן". כמו כן הוא חבר בצוות ההנהלה של צוות החשיבה המועצה האטלנטית.

סקפרוטי נשוי לסינדי ואב לבן ובת.

## קישורים חיצוניים

* ביוגרפיה באתר מחלקת ההגנה של ארצות הברית
* ביוגרפיה באתר מפקדת כוחות נאט"ו אירופה
* ביוגרפיה באתר פיקוד אירופה של ארצות הברית
* General Curtis Michael Scaparrotti, לוגן דיילי ניוז, 15 בנובמבר 2015

## הערות שוליים

קטגוריה:בוגרי אוניברסיטת קרוליינה הדרומית
קטגוריה:גנרלים בצבא ארצות הברית
קטגוריה:מפקדי פיקוד אירופה של ארצות הברית
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין (צבא ארצות הברית)
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:אנשי הכוחות המזוינים של ארצות הברית במלחמת אפגניסטן
קטגוריה:מפקדי הדיוויזיה המוטסת ה-82
קטגוריה:מפקדי הקורפוס הראשון של צבא ארצות הברית
קטגוריה:מפקדי פיקוד כוחות ארצות הברית בקוריאה
קטגוריה:אמריקאים שנולדו ב-1956
עונת 2014 בגביע ליברטדורס

**עונת 2014 ב[[גביע ליברטדורס]]** הייתה העונה ה-55 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-28 בינואר 2014 והתחרות הסתיימה ב-13 באוגוסט 2014. בתחרות השתתפו 38 קבוצות מכל מדינות חברי הארגון ומקסיקו.

התחרות הסתיימה בניצחון של סן לורנסו, וזאת בפעם הראשונה בתולדות המועדון. בכך הופסק רצף של 4 שנים בהן קבוצה ברזילאית ניצחה בתחרות. לראשונה מאז 1991 ברזיל לא הייתה מיוצגת בחצי הגמר ולראשונה מאז 2004 בסדרת הגמר.

## מתכונת התחרות
בתחרות השתתפו 38 קבוצות:

* ברזיל - 6
*ארגנטינה - 5  
* אקוודור, קולומביה, פרו, צ'ילה,בוליביה,אורוגוואי, פרגוואי, ונצואלה, מקסיקו- 3 (כל אחת)

בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים.
בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. 

בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.

במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.

הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.

## השלבים המתקדמים

### סדרת הגמר

## קישורים חיצוניים

* 

* פרטים על התחרות
* נתונים מאתר worldfootball
* נתונים מאתר transfermarkt

 

קטגוריה:תחרויות כדורגל ב-2014
קטגוריה:עונות בגביע ליברטדורס
קטגוריה:2014 באמריקה הדרומית
ברנדן מארי

**ברנדן מארי** (באנגלית: **Brendan Murray**; נולד ב-16 בנובמבר 1996) הוא זמר אירי, וחבר לשעבר בלהקה "HomeTown".

מארי שימש נציג אירלנד לאירוויזיון 2017 שנערך בקייב, עם השיר "Dying to Try". מארי הופיע בחצי הגמר השני שנערך ב-11 במאי, כתשיעי בסדר ההופעות, אך לא העפיל לגמר.

ברנדון השתתף בעונה ה-15 של אקס פקטור בריטניה (The X-factor UK) העפיל עד לחצי הגמר אך לא עלה לגמר.

## קישורים חיצוניים

קטגוריה:זמרי פופ אירים
קטגוריה:נציגי אירלנד באירוויזיון
קטגוריה:משתתפי אירוויזיון 2017
קטגוריה:משתתפי אקס פקטור (בריטניה)
קטגוריה:אירים שנולדו ב-1996
איירפודס

**איירפודס** (באנגלית: **AirPods**) הן סדרת אוזניות בלוטות' אלחוטיות המיוצרות על ידי חברת אפל.

## דגמים
### איירפודס 1
ממוזער|איירפודס דור 1 ליד קופסת הטעינה
האוזניות הושקו על ידי חברת אפל לצד אייפון 7, ב 7 בספטמבר 2016, הדור הראשון מתייחד במעבד Apple W1 שמסייע בייעול השימוש בסוללה, וקישוריות בלוטוס 4.2. האוזניות מכילות 2 מיקרופונים אחד באזור החיצוני של האוזניה בחלקה העליון ואחד בתחתית ה'גבעול', שילוב המיקרופונים מציע סינון רעשים ושמע איכותי גם בסביבה רועשת.

### איירפודס 2
ממוזער|איירפודס 2 בתוך קופסת הטעינה
אפל הכריזה על השקת הדגם השני של איירפודס ב 20 במרץ 2019, האוזניות דומות מאד לדור הראשון עם כמה שינויים ביניהם הכנסת השבב Apple H1 התומך בטכנולוגיית ידיים חופשיות ונתמך בעוזרת הדיגיטלית סירי

### איירפודס 3
ממוזער|איירפודס 3 בתוך קופסת הטעינה

### איירפודס 4
## מאפיינים עיקריים
אוזניות איירפודס מגיעות עם שבב ייחודי בשם W1 אשר מסייע לייעל את השימוש בסוללה. השבב יודע גם להתמקד בקול מהמיקרופונים ולסנן רעשים. האוזניות מכילות חיישן מגע שמאפשר מענה לשיחות, ושימוש בעוזרת הקולית סירי. הסוללה מחזיקה 24 שעות המתנה ו-5 שעות שימוש רצוף. 15 דקות טעינה יספקו ל-3 שעות של שימוש. האוזניות מאוחסנות ונטענות בתוך קופסה ייעודית, שנטענת באמצעות כבל Lightning. הקופסה מכילה שבב GPS, ובמקרה של אבדה ניתן לאתר את הקופסה בעזרת מכשיר אפל המסונכרן לאוזניות.

## מפרט טכני (בכל אוזניה)
* מעבד W1
* 2 רמקולים
* 2 מיקרופונים
* חיישן מגע
* חיישן קרבה (IR) ותנועה
* סוללת ליתיום באוזניה 93mAh

## קישורים חיצוניים

* 
## הערות שוליים

קטגוריה:מכשירי חברת אפל
קטגוריה:אוזניות
נטלי פרס

**נטלי פְּרֵס** (באנגלית: **Natalie Press**; נולדה ב-15 באוגוסט 1980) היא שחקנית יהודייה-אנגלייה. ב-2010 הייתה מועמדת לפרס באפט"א על תפקידה בדרמה של ה-BBC "חמש בנות" בבימויה של פיליפה לות'ורפ. היא מוכרת מהופעתה בסרט הקולנוע "אהבה של קיץ", ובסרטים עצמאיים אחדים בהם הסרט הקצר "Wasp" שזכה ב-2005 בפרס האוסקר לסרט הקצר הטוב ביותר בלייב אקשן.

## ביוגרפיה
נטלי פרס נולדה בצפון לונדון. היא גדלה כיהודייה (אביה הוא יהודי ואמה הייתה קתולית שהתגיירה). היא למדה אמנות יפה באוניברסיטה, ואחר כך עבדה בעבודות זמניות במזכירות, וכפקידה בחנות וידאו על להצלחת הסרט "אהבה של קיץ".

## קריירה
הופעתה הראשונה של פרס בטלוויזיה הייתה ב-2001 בסדרת הטלוויזיה "הולבי סיטי". הופעת הבכורה שלה בקולנוע היה בסרט קצר בשם "Wasp" משנת 2003, שזכה ב-2005 בפרס אוסקר לסרט הקצר הטובה ביותר. היא זכתה להכרה על הופעתה בסרט "אהבה של קיץ" משנת 2004 וזכתה בפרסים מטעם חוג מבקרי הקולנוע של לונדון ומטעם פרסי הקולנוע הבריטי של איבנינג סטנדרד. עוד הייתה מועמדת לפרס האקדמיה האירופית לקולנוע בקטגוריית השחקנית האירופית הטובה ביותר. ההופעה המקצועית הראשונה של פרס בתיאטרון הייתה במחזה "The Weather" מאת קלייר פולארד, שהועלה בתיאטרון רויאל קורט ב-2004 במסגרת עונת מחזאים צעירים. ב-2005 גילמה פרס את קאדי טורווידרופ (לבית ג'ליבי) בסדרת הדרמה "בית קדרות" של ה-BBC, עיבוד לרומן באותו שם מאת צ'ארלס דיקנס. עוד ב-2005 השתתפה בדרמה הטלוויזיונית "מר הארווי מדליק נר".

ב-2005 כיכבה פרס בסרט "Song of Songs" של ג'וש אפיגנאנסי , שזכה בפרס הסרט הבריטי הטוב ביותר בפסטיבל אדינבורו. ב-2006 שיחקה פרס בסרט קצר של אותו במאי "Ex Memoria", בהפקה של המפיקה זוכת האוסקר מיה בייז (Mia Bays). הסרט עוסק באישה החולה במחלת אלצהיימר. פרס גילמה את הדמות הראשית בצעירותה. הסרט היה מועמד לפרס הסרט הקצר הטוב ביותר מטעם הקולנוע הבריטי העצמאי.

ב-2006 הופיעה פרס בסרט "Red Road" (בבימויה של אנדריאה ארנולד שביימה גם את "Wasp") שזכה בפרס בפסטיבל קאן בשנת 2006. עוד שיחקה בדרמה בת שני חלקים בשם "Damage" ששודרה בטלוויזיה האירית. באותה שנה זכתה בפרס מגזין גלאמור  לשחקנית החדשה הטובה ביותר.

ב-8 במרץ 2007 הופיעה פרס בערב התרמה שנערך בגלריית אמנות וייטצ'אפל  לצדם של ריס איוואנס, מרטין מק'קוצ'ון וסמנתה מורטון. ב-2007 הייתה פרס, יחד עם ססיליה דין והלנה כריסטנסן, אחת מ"הפנים החדשות" של חברת הביגוד היפנית Uniqlo. עוד באותה שנה השתתפה בווידאו קליפ של השיר "Stalker" של להקת Turin Brakes. באוקטובר 2007 שיחקה במחזה רדיופוני של ה-BBC בשם "Wes Bell" מאת מת'יו ברוטון.

ב-2008 הופיעה פרס בסרט קצר בשם "Son" שכתב וביים דניאל מולוי, שזכה בפרסים בינלאומיים בהם הסרט הקצר הבריטי הטוב ביותר בפסטיבל הסרטים הבינלאומי של אדינבורו. היא גם כיכבה בסרט "Inseparable" לצדו של בנדיקט קמברבאץ', ובסרט "In Transit", סרט דרמה המתרחש ברוסיה בתקופת מלחמת העולם השנייה, בהשתתפות ג'ון מלקוביץ'.

ב-2010 הייתה פרס מועמדת לפרס אינדפנדנט ספיריט בקטגוריית שחקנית המשנה הטובה ביותר על הופעתה בסרט "50 גברים מתים מהלכים".

ב-2012 הופיעה פרס בתפקיד הראשי בדמות רוזמרי בדרמה התקופתית "Where I Belong". ב-2015 גילמה את דמותה של אמילי דייוויסון בסרט הקולנוע "סופרג'יסטיות".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה יהודיות בריטיות
קטגוריה:שחקני קולנוע וטלוויזיה יהודים בריטים
קטגוריה:שחקניות תיאטרון יהודיות בריטיות
קטגוריה:שחקני תיאטרון יהודים בריטים
קטגוריה:בריטיות שנולדו ב-1980
קטגוריה:בריטים שנולדו ב-1980
קטרפילר די-8

ממוזער|250px|דחפור D8T, הדור הנוכחי של ה-CAT D8
ממוזער|250px|דחפור D8R בעבודה
**קטרפילר די-8** (באנגלית: **Caterpillar D8**) הוא דחפור זחלי בינוני-גדול תוצרת חברת קטרפילר, ארצות הברית. הדחפור שוקל כ- ובעל עוצמה של . הוא נמצא בין הקטרפילר די-7 לקטרפילר די-9 מבחינת גודל וביצועים, ונחשב לדחפור הבינוני הגדול ביותר שקטרפילר מייצרת (ה-D9 נחשב כבר לדחפור כבד).

## היסטוריה
* 1935: דחפור ה-RD8 פותח.
* 1937: הקידומת "R" הושמטה וה-D8 הושק רשמית.
* 1940: פותחה סדרת 2U בה המנוע שודרג מ-132 כ"ס ל-148 כ"ס.
* 1950: עיצוב הרשת הקדמית של הרדיאטור בצורה מעוגלת, ששרדה עד 1982, אז פותח ה-D8L.
* 1955: הופסק הייצור של סדרת H1 של ה-D8, הוחלפה ב-D8E ו-D8D בעלי 191 כ"ס. ל-D8D היה ממיר מומנט ול-D8E תמסורת הנעה ישירה.
* 1956: ה-D8D הוחלף ב-D8G וה-D8E הוחלף ב-D8F.
* 1958: הושק ה-D8H עם 235 כ"ס.
* 1965: הספק המנוע של ה-D8H שודרג ל-270 כ"ס.
* 1970: הספק המנוע של ה-D8H שודרג ל-380 כ"ס.
* 1974: ה-D8H הוחלף ב-D8K ולו 300 כ"ס.
* 1982: ה-D8K מוחלף ב-D8L. ה-D8L הוא בעל זר מניע ומערכת הינע מוגבהים, ומנוע בהספק של 335 כ"ס.
* 1984: פותח דגם ה-D8L-SA שיועד בעיקר לחקלאות ובעל יכולת לרתום מגוון התקנים חקלאיים.
* 1987: ה-D8L הוחלף ב-D8N שלו היגוי דיפרנציאלי.
* 1996: ה-D8N הוחלף ב-D8R שלו 305 כ"ס.
* 2000: ה-D8R סדרה 2 החליף את ה-D8R.
* 2004: ה-D8T החליף את ה-D8R סדרה 2. ל-D8T מנוע ACERT 15 בהספק 310 כ"ס. בהמשך שופר ההספק ל-320 כ"ס.

## גלריה

File:Caterpillar D8R p1.JPG
File:Caterpillar D8R p2.JPG
File:Caterpillar D8R p3.JPG


## קישורים חיצוניים

* דחפור D8T  - סדרת טרקטורים זחליים D, באתר קטרפילר
* מפרט טכני של ה-D8T,  באתר קטרפילר

## הערות שוליים

D8
קטגוריה:כלי רכב שהושקו ב-1935
ראש ממשלת אלג'יריה

**ראש ממשלת אלג'יריה** מתמנה על ידי נשיא אלג'יריה, ובהמלצתם של שרים ונציגי ממשלה, שראש הממשלה החדש הציע אותם בעצמו. מועצת העם הלאומית של אלג'יריה חייבת לאשר את התהליך החוקתי של מינוי הממשלה החדשה, ולא - המועצה מתפזרת וראש הממשלה חייב להתפטר.

אין הגבלות על מספר הכהונות של ראש ממשלת אלג'יריה, והכהונה הארוכה ביותר הייתה של מוחמד בן אחמד עבד אל-ע'ני, בין השנים 1984-1979.

ביוני 2021 הושבע איימן בן עבד א-רחמאן לתפקיד ראש ממשלת אלג'יריה כפוליטיקאי עצמאי.

## ראשי ממשלת אלג'יריה

## סמכויותיו של ראש הממשלה
לראש ממשלת אלג'יריה יש סמכויות מפורשות הנתונות לו לפי חוקת אלג'יריה. להלן מספר סמכויות שמהן נהנה ראש ממשלת אלג'יריה:
# לאחר שראש הממשלה ממונה על ידי נשיא אלג'יריה, ראש הממשלה הנבחר ממליץ לנשיא על האנשים שיהיו השרים בממשלתו.
# ראש הממשלה נפגש עם ראשי מדינות ונציגים ודואג לארח אותם באלג'יריה.
# ראש הממשלה עורך ביקורים רשמיים מטעם ממשלת אלג'יריה ברחבי העולם.
# ראש הממשלה רשאי לפטר שרים ולהוביל חקיקה בתחומים.
# ראש הממשלה אחראי להוביל בשם ממשלתו חקיקה בנושאים שונים, כמו כלכלה, חקלאות ועוד.
# על ראש הממשלה מוטלת האחריות ליצור אמנות והסכמים בין אלג'יריה למדינות שונות.

## ראו גם
* נשיא אלג'יריה

## קישורים חיצוניים

* 
*

*
2016 12
קטגוריה:אלג'יריה: פוליטיקה
השפעת קרני גמא על ציפורני החתול (סרט)

**השפעת [[קרני גמא]] על [[ציפורני חתול|ציפורני החתול]]** (באנגלית: **The Effect of Gamma Rays on Man-in-the-Moon Marigolds**) הוא סרט דרמה אמריקאי משנת 1972 המבוסס על מחזה בשם זה שזכה בפרס פוליצר מאת פול זינדל.

פול ניומן הפיק וביים את הסרט בו משתתפות אשתו ג'ואן וודוורד ובתו נל.

ג'ואן וודוורד זכתה עבור משחקה בסרט זה בפרס השחקנית הטובה ביותר בפסטיבל הקולנוע בקאן ב-1973 והייתה מועמדת לפרס גלובוס הזהב.

המחזה והסרט מתארים דרמה משפחתית אצל משפחה חד-הורית לא מתפקדת עם אם המתקשה לנהל את חייה וחיי שתי בנותיה.

בתפקיד הבת הגדולה משחקת רוברטה וואלאך, בתו של אלי וולך ובתפקיד הבת הקטנה - נל פוטס בתם של וודוורד וניומן ששיחקה עם אמה גם בסרט רייצ'ל, רייצ'ל.

## תקציר העלילה
ביאטריס (בטי) הנסדורפר (ג'ואן וודוורד) היא אלמנה הגרה בבית מוזנח ומתקשה לנהל את חייה ואת שתי בנותיה רות (רוברטה וולך) ומטילדה (טילי) (נל פוטס).

רות הבכורה היאה טיפוס מוחצן, אוהבת להתעסק עם נערים, עונה בחוצפה לאמה ונתקפת לעיתים בזעם שמסתיים בהתקף אפילפטי.

טילי היא טיפוס שקט ומופנם. אוהבת את הלימודים ודרכם מנסה להתרחק מהמצוקות בבית. במסגרת הלימודים היא קבלה מהמורה למדעים ארנב. כעת היא עוסקת במחקר על זרעי ציפורני חתול שקבלו מנות שונות של קרני גמא מקובלט 60 וגודלו באותם התנאים. אמה בטי לא מעריכה את מעשיה ומתקשרת לבית הספר שייקחו בחזרה את הארנב המטנף את הבית.

בטי היא טיפוס לא יציב, מתלבשת ברישול, מעשנת כבדה ומכורה לאלכוהול ולתרופות. נוטה להשתמש באלימות מילולית וידועה בבית הספר כ"בטי המטורללת" (Betty the Loon). היא מקוננת כל הזמן על גורלה המר וחולמת לפתוח בית תה בו יגישו בנותיה עוגות ממעשי ידיה אבל הבנק מסרב לתת לה הלוואה לשם כך וכן גם גיסה. בטי נאלצת להשכיר חדר לקשישים סיעודיים הנמצאים בסוף דרכם. כעת נמצאת אצלה קשישה המכונה "נני" שאינה מדברת ובטי שופכת עליה את כל תסכוליה.

עבודת המחקר של טילי נבחרה בתוך חמש העבודות המצטיינות. טילי מבקשת מבטי לבוא לטקס הצגת העבודות המצטיינות. בטי מסרבת אבל לאחר מכן מסכימה. היא מתלבשת ומתמרקת ומבקשת מרות להישאר בבית ולשמור על הקשישה. כשרות מסרבת מתפתחת מריבה קולנית שבסופה אומרת רות לאמה שתדע שבבית הספר מכנים אותה "בטי המטורללת". ברגע זה מתחולל שינוי בדעתה של בטי, היא מתחילה לשתות, הורגת את הארנב ומנסה להחזיר את הקשישה למשפחתה ולבסוף מגיע שתוייה לבית הספר ואומרת לטילי לפני האנשים ההמומים כמה שהיא גאה בה.

טילי מסבירה את תוצאות מחקרה שהוא אלגוריה למצבה. הזרעים שספגו הכי הרבה קרינה לא נבטו. אלה שספגו כמות קטנה לא נפגעו. אלה שספגו כמות בינונית נבטו אך הופיע ביניהם מוטציות - גבעולים ענקיים, עלים בעלי צורות שונות ופריחה כפולה וכי יבוא יום והאנושות תכיר בכוחו של האטום ויהיה עולם טוב יותר.

## קישורים חיצוניים

* קדימון לסרט השפעת קרני גאמא על ציפורני החתול, באתר יוטיוב
* השפעת קרני הגמא באקדמיה לאמנויות המופע 2015, באתר יוטיוב
קטגוריה:ערכים שבהם תבנית בריטניקה אינה מתאימה
קטגוריה:סרטי 1972
קטגוריה:סרטי דרמה אמריקאיים
קטגוריה:סרטי פוקס המאה ה-20
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים שצולמו בקונטיקט
מוחמד א-זווארי

**מוחמד א-זווארי** (בערבית: **محمد الزواري**; תעתיק מדויק: **מחמד אלזוארי**; 1967 – 15 בדצמבר 2016) היה מהנדס תעופה חבר תנועת חמאס, שהתמחה בפיתוח כלי טיס בלתי מאוישים לחמאס ולחזבאללה ונהרג בהתנקשות בתוניסיה.

הוא נחשב חבר בתנועת האחים המוסלמים בתוניסיה, שהייתה ידועה כיריבה של הממשל המקומי. קשריו עם הקבוצה אילצו אותו לעזוב לסוריה בשנת 1991, אך חזר לאחר הדחתו של הנשיא התוניסאי לשעבר זין אל-עאבדין בן עלי ב-2011. זווארי ידוע כמי שהדריך מפעילי מזל"טים ליד ביתו בעיר הדרומית של ספאקס.

## ההתנקשות
ב-15 בדצמבר 2016 נורה למוות במכוניתו, ליד ביתו בתוניסיה. משטרת תוניסיה אמרה שהצליחה לתפוס ארבע מכוניות שכורות ואקדחים עם משתיקי קול שבהן השתמשו בפעולה. הזרוע הצבאית של חמאס, גדודי עז א-דין אל-קסאם, שא-זווארי נמנה עם אנשיה, טענה ש"המוסד" עומד מאחורי הריגתו של א-זווארי.

בעקבות הריגתו של מהנדס חמאס, מוחמד א-זווארי, ראש ממשלת תוניסיה הדיח את מושל מחוז ספאקס, יוסף א-שאהד, ובכירים במנגנוני הביטחון במחוז. זאת ברקע התרעומת הציבורית.

ב-22 בדצמבר פרסמה ממשלת תוניסיה הודעה רשמית על מעורבות של "גורמים זרים" בהריגת א-זווארי. שר הפנים של תוניסיה, אל-האדי מג'דוב, ציין כי יש ראיות למעורבות של ארגון זר בפעולה.

## הערות שוליים

קטגוריה:פעילי חמאס שנהרגו בידי ישראל
קטגוריה:מהנדסי אווירונאוטיקה
קטגוריה:פעילי טרור שנהרגו
קטגוריה:פלסטינים שנולדו ב-1967
קטגוריה:נפטרים ב-2016
ArtScroll

250px|שמאל|לוגו המחלקה
**ArtScroll** (ארטסקרול) היא המחלקה לתרגומים, ספרי מקור וספרי פרשנות מנקודת מבט יהודית אורתודוקסית של **[[הוצאת ספרים]] מסורה** שבסיסה היה בברוקלין, ניו יורק, ובשנים האחרונות עברה לראהווי , ניו ג'רזי.

עורכיה הראשיים של ארטסקרול-מסורה הם הרבנים נתן שערמאן  ומאיר זלוטוביץ.

## היסטוריה
[ממוזער|המהדורה האנגלית של פירוש ותרגום על [פירוש רש"י לתורה בהוצאת ארטסקרול]]
בשנת 1975 עסק מאיר זלוטוביץ, בוגר מתיבתא תפארת ירושלים, בניהול סטודיו לגרפיקה בניו יורק בשם **ArtScroll Studios** שהפיק בעיקר חוברות. נתן שרמן, אז מנהלה של ישיבת קרלין סטולין בבורו פארק, קיבל המלצות על יכולות העריכה הלשונית וההפקה של זלוטוביץ' ושיתף עמו פעולה בכמה פרויקטים.

בסוף אותה שנה, חברו הקרוב של זלוטוביץ', הרב מאיר פוגל, נפטר בשנתו. הדבר עורר את זלוטוביץ' לחפש כיצד להנציח ולכבד את זכרו. חג הפורים היה במרחק של כמה חודשים והוא החליט לכתוב תרגום ופירוש באנגלית למגילת אסתר וביקש משרמן לכתוב את המבוא. הספר ראה אור לקראת יום השלושים לפטירת החבר וזכה להצלחה גדולה, המהדורה הראשונה נמכרה ב-20,000 עותקים בתוך חודשיים. בעקבות ההצלחה קיבלו השניים את ברכתם של הרבנים יעקב קמנצקי ומשה פיינשטיין ורבנים נוספים ליצור תרגומים ופירושים לשאר חמש המגילות. בהמשך הפיקו תרגומים ופירושים לחמישה חומשי תורה לנביאים וכתובים, לסידור התפילה ולמחזורים. לשישה סדרי משנה, ופרויקט הדגל על התלמוד הבבלי שהתפרסם ברחבי העולם כ"ש"ס שוטנשטיין", על שם הפילנתרופ ג'רום שוטנשטיין שמימן חלק ניכר מעלות ההפקה. הבנקאי אדמונד ספרא מימן חלק מהפקת הגרסה הצרפתית של המהדורה שזכתה בהמשך לתרגומים לשפות נוספות.  בהמשך, תרגמו גם את התלמוד הירושלמי, מדרש רבה ועוד הרבה ספרים קלאסיים.

ב-25 השנים הראשונות לפעילותה פרסמה ארטסקרול-מסורה למעלה מ-700 ספרים, כולל רומנים, ספרי היסטוריה, ביוגרפיות, ספרי ילדים וספרי לימוד; והיא נחשבת כיום לאחת מהוצאות הספרים הגדולות של ספרים יהודיים בארצות הברית.

ספרי ההוצאה מאופיינים באלמנטים עיצוביים קבועים, גופנים קבועים ופריסת עמוד זהה ואופיינית לכל אחת מסדרות ההוצאה.

ארטסקרול הואשמה בצנזורה למטרות דתיות, בתרגום או ישירות. לדוגמה, בתרגום לשיר השירים הושמטו התיאורים המיניים ותחת זאת הוצגו באנגלית הפירושים המדרשיים שלהם. כך גם נמחקה פרשנות הרשב"ם לבראשית א' ה', שאינה עולה בקנה אחד עם ההלכה המקובלת לגבי מועד תחילת היום, והקטעים ברש"י המתייחסים לתיקוני סופרים בתורה. גם הפרשנות לברכת המינים בסידורם גונתה כמוטה לכיוון ההשקפה החרדית העכשווית.

## קישורים חיצוניים
* 
* 
* ריאיון עם הרב נתן שרמן על חזונה של ארטסקרול 
* Yoel Finkelman. Artscroll revolution
* 
* אפרים פדר, Exclusive Tour and Interview at ArtScroll's Headquarters, the World's Largest Jewish Book Publisher! (סיור וריאיון. אנגלית) באתר יוטיוב

## הערות שוליים

קטגוריה:הוצאות ספרים יהודיות
קטגוריה:הוצאות ספרים בארצות הברית
מלנופרדיים

**מלנופרדיים** (שם מדעי: **Melanopareiidae**) הם משפחה של ציפורי שיר החיים ביערות באזורים טרופיים של אמריקה הדרומית ובה סוג יחיד - מלנופרד (Melanopareia) ו-4 מינים. הם קרובי משפחתם של הטופקוליים ובעבר שויכו למשפחה, אך בעקבות מחקרים חדשים שויכו למשפחה עצמאית.

אורכם של ציפורים אלה 14-16 ס"מ והם בעלי ראש בהיר עם פסים שחורים לאורכו. הם בעלי זנבות ארוכים יחסית בעלי חזה גדול. הם חיים רוב הזמן על הקרקע וניזונים בעיקר מחרקים.

הם חיים בקבוצות קטנות ומקננים בן שיחים נמוכים, על עלים גדולים או על ענפי דקלים ומקימים קן גבוה.

## מינים
*Melanopareia torquata
*Melanopareia maximiliani
*Melanopareia elegans
*Melanopareia maranonica

## קישורים חיצוניים

קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:דמויי-טירן
דיוויזיית הפאנצרגרנדיר אס אס ה-23

**דיוויזיית הפאנצרגרנדיר אס אס ה-23 הולנד** (בגרמנית: **23. SS-Freiwilligen-Panzergrenadier-Division Nederland**) הייתה דיוויזיית פאנצרגרנדיר (חיל רגלים ממוכן) של הואפן אס אס, כחלק מצבא גרמניה הנאצית במהלך מלחמת העולם השנייה. הדיוויזיה הורכבה ממתנדבים הולנדים. הדיוויזיה לחמה בחזית המזרחית במלחמה והשתתפה במצור על לנינגרד ובמבצע בגרטיון.

## פעילות הדיוויזיה
בינואר 1942 הגיעה הדיוויזיה לאזור נהר וולקוב והשתתפה בקרבות מול הצבא האדום. ביוני אותה שנה הועברה היחידה צפונה ולקחה חלק במצור על לנינגרד.

באפריל 1943 הוסבה הדיוויזיה לדיוויזיה ממוכנת, ובספטמבר 1943 הועברה ליוגוסלביה, שם נלחמה בפרטיזנים. בדצמבר 1943 הוחזרה היחידה לחזית המזרחית.

ב-22 ביוני 1944 החלו הסובייטים במבצע ברגטיון. הדיוויזיה נסוגה לקו טננברג יחד עם שאר הצבא הגרמני, ספגה אבדות כבדות, והוצאה מן החזית. בהמשך 1944 הועברה היחידה ללטביה. מפקד הדיוויזיה, יורגן וגנר, הורה על הוצאה להורג של אזרחים בתגובה להתקפות של פרטיזנים על כוחות הדיוויזיה.

בתחילת 1945 הגיעה היחידה חזרה לגרמניה, שם הגנה על אזור הנהר אודר. באפריל 1945 עברה ההתקפה הסובייטית בין שני הרגימנטים של הדיוויזיה ופיצלה אותה. רגימנט אחד העדיף להיכנע לכוחות האמריקאים שנמצאו ממערב, ואילו השני הושמד לגמרי בקרבות. יורגן וגנר, מפקד הדיוויזיה, נמצא אשם בפשעי מלחמה והוצא להורג ביוגוסלביה בשנת 1947.

## מפקדים
* הרברט גארט (נובמבר 1941 - פברואר 1942)
* אוטו רייך (פברואר 1942 - אפריל 1942)
* ארווד טורמן (אפריל 1942 - ?)
* יוזף פיצטום
* יורגן וגנר (20 באפריל 1944 - 1 במאי 1945)

## קישורים חיצוניים

קטגוריה:זירת מזרח אירופה במלחמת העולם השנייה
קטגוריה:יחידות חיל רגלים ממוכן
קטגוריה:דיוויזיות מתנדבים זרות בוואפן אס אס
ובמאסטר

**וֶבְּמַאסְטֶר** (באנגלית: **Webmaster**) הוא מקצוע אינטרנט הנוגע לבנייה ותחזוק (כולל ברמת קוד) של אתרי אינטרנט כמו גם של הקמה ותחזוק בסיסיים של סביבות שרת עליהם יושבים האתרים השונים.

ובמאסטר הוא בדרך כלל בעל ידע בסיסי לפחות בקוד מבנה ועיצוב (Markup-Stylesheet) ואף בעל בקיאות בסיסית לפחות בקוד תוכנה צד לקוח (כגון Javascript).

ניתן לטעון כי ובמאסטר נבדל מבונה אתרים (Site builder) כך שהוא אינו עובד רק או בעיקר עם תוכנה מסוימת לבניית אתרים אלא מדגיש בעבודתו **גם** עבודה עם סביבות שרת, שינוי ניכר של קוד ופתרון מגוון רחב של תקלות טכניות מעבר לתוכנה כזו. עם זאת, ההבדלים בין שני התחומים הללו אינם מקובלים בהכרח על כלל העוסקים באינטרנט ויש מי שיגדירו ובמאסטר ובונה אתרים כהיינו הך.

אין לבלבל ובמאסטר עם מקצועות אחרים כגון מעצב אינטרנט (Web designer), משווק אתרים (Web marketer), או מנהל תוכן אינטרנטי (Web content manager); כך למשל, קיים הבדל רב בין ובמאסטר לבין מנהל תוכן אינטרנטי שכלל אינו עוסק עם בנייה ופתרון בעיות טכניות, אלא עם פיתוח ועריכת תוכן גרידא.

## קישורים חיצוניים

## הערות שוליים

קטגוריה:מקצועות המחשוב